
Annie Ernaux

Nascuda el 1940 a Normandia, ha desenvolupat un estil molt personal per aprofundir en l’exploració de la seva biografia, que combina amb una punyent crítica social. Amb Els anys va guanyar-se el reconeixement unànime de crítics i lectors. Entre molts altres se li han atorgat els premis de la Llengua Francesa (2008), Marguerite Yourcenar (2017), Formentor (2019) i Nobel de Literatura (2022) pel conjunt de la seva obra.

Valèria Gaillard

(Barcelona, 1973) És llicenciada en Filosofia i doctora en Literatura Comparada. S’ha dedicat al periodisme cultural i la crítica literària. Ha traduït del francès Marcel Proust, Charlotte Delbo, Marceline Desbordes-Valmore i Émile Zola. D’Annie Ernaux, per a Angle, ha traduït Els anys, Memòria de noia, Pura passió, L’esdeveniment, L’home jove, La dona gelada, El lloc i Una dona.


«Em sembla que durant mesos, potser durant anys, vaig esperar que l’escena tornés, convençuda que es repetiria. La presència dels clients em tranquil·litzava, temia els moments en què estàvem sols al vespre i els diumenges a la tarda. Estava en alerta davant de la mínima pujada de to de veu entre ells, vigilava el pare, el seu rostre, les mans. Davant d’un silenci sobtat sentia que la desgràcia ens rondava. Quan tornava de l’escola em preguntava si no em trobaria amb el drama acomplert.»

És un diumenge de juny. Els pares d’Annie Ernaux han tancat la cafeteria i disposen d’unes hores de descans, però comencen a discutir més i més fins que la violència esclata i el seu pare intenta matar la seva mare. L’Annie té gairebé dotze anys i ho presencia tot. Estranyament, aquell instant —els crits, el podall, la fúria incontenible— queda sepultat pel silenci dins la família, com si no hagués existit mai. Però a ella la travessa per sempre. Un profund sentiment de vergonya s’instal·la al seu cos i ho tenyeix tot.

Anys més tard, Ernaux aconseguirà trencar aquell silenci i escriurà sobre la seva infància: l’ensenyament humiliant, el feixuc pes de la religió, les vivències limitades de la seva classe social, les expressions, les notícies i les fotografies que evoquen un temps i una vida de províncies. Ho traurà tot a la llum, sense indulgències ni enganys, perquè li cal trobar el sentit profund d’aquell diumenge de juny.

Premi Nobel de Literatura

«Les frases d’Ernaux són impecables: clares, dures, breus, ni un gram de greix, sense metàfores, res bonic, res decoratiu.»

— Le Monde

«Ernaux ha construït un estil propi […], ha esberlat els límits entre la ficció, la realitat i la memòria.»

— Júlia Costa

«M’encisa aquesta manera tan seva de despullar-se per despullar-nos.»

— Eva Piquer

«És difícil dir per què el seu llenguatge pla s’endinsa tant sota la nostra pell.»

— Andrea Köhler


 

Premi Nobel de Literatura

«Annie Ernaux és una de les veus més importants de la literatura francesa contemporània. La seva obra, íntima, profunda, crítica i amb una alta càrrega autobiogràfica, és el reflex d’una època.» 
— Ahora Qué Leo

«Escriu a la recerca de si mateixa, de la violència experimentada com a dona i proletària, dels tabús que han poblat la seva vida. Ella dignifica el que se li ha intentat fer sentir com a brut, secret, miserable. Extreu de la vergonya les tensions de la seva existència, indaga en les pors i els desitjos.» 
— Salomé B., L’Avantgarde

«Ernaux, que ha construït un estil propi, quelcom gens fàcil, escriu un tipus de llibre inclassificable, en podem dir novel·les, però són novel·les contemporànies, diferents, un tipus de gènere que ha esberlat els límits entre la ficció, la realitat i la memòria subjectiva.» — Júlia Costa, Llegir en cas d’incendi

«Escriu amb una precisió clara, controlada, tan vívida com demolidora de llegir, i que connecta el dolor i la indignitat de la seva experiència amb la consciència de classe, el poder i el patriarcat.» — Arifa Akbar, The Observer

«És difícil dir per què el llenguatge pla d’Ernaux s’endinsa tant sota la nostra pell.» — Andrea Köhler, Neue Zürcher Zeitung

«Va decidir que ella no era només escriptora sinó memòria viva, que tenia l’obligació d’escriure com ho fa, amb passió, amb impudor, amb tot el cos.» — Patricia de Souza, El País

«Ernaux es buida a l’escriptura. D’aquí la seva formidable energia transmissora, la seva paraula viva com el foc. En ell hi crema els rostolls de la seva memòria.» 
— Robert Saladrigas, La Vanguardia

«És aquesta honestedat incondicional, aquesta voluntat d’enfrontar-se a la culpa, el que dona als llibres d’Annie Ernaux la seva força inusual.» — The New York Times

«L’escriptura d’Ernaux és, ara, més que mai contemporània. És l’ocasió de mesurar la importància de la seva obra i com ha influït la generació més jove, d’Edouard Louis a Virginie Despentes passant per Emmanuel Carrère o Didier Eribon.» 
— Nelly Kaprièlian, Les Inrockuptibles

«M’encisa aquesta manera tan seva de despullar-se per despullar-nos.» —Eva Piquer, Ara

El llenguatge no és la veritat. És la nostra manera d’existir en l’univers.

Paul Auster, La invenció de la solitud

